**Ādažu novada domes**

**iepirkuma**

„**Transporta pakalpojumi Vispārējo latviešu Dziesmu un Deju svētku laikā**”

iepirkuma komisijas sēdes

# **PROTOKOLS Nr.05-30-2013/50-1**

|  |  |
| --- | --- |
| Ādažos | **2013. gada 11.jūnijs** |

## **Sēde sākās:**

## Komisijas priekšsēdētājs atklāj sēdi plkst. 9:00

**Sēdē piedalās:**

|  |  |
| --- | --- |
| Komisijas locekļi: | Dainis Popovs  Jānis Dundurs  Dzintars Kronbergs  Rita Ozoliņa |

**Komisijas izveides pamats:**

Ādažu novada domes 2012. gada 28. augusta lēmums Nr. 162.

**Darba kārtībā:**

Iepirkuma „Transporta pakalpojumi Vispārējo latviešu Dziesmu un Deju svētku laikā” (Id.Nr. ĀND2013/50-1) rezultātu apstiprināšana.

**Darba gaita:**

1. R.Ozoliņa ziņo par Ādažu Kultūras centra iesniegumiem, kuros lūgts noslēgt līgumus ar SIA „B-Tour” un SIA „LeKS-auto” par nepieciešamajiem transporta pakalpojumiem Vispārējo latviešu Dziesmu un Deju svētku laikā, lai veiktu deju kolektīvu un koru dalībnieku pārvadāšanu no 2.-8.jūlijam.
2. Iepirkuma komisija iepazīstas ar iesniegumos iekļauto informāciju.
3. Iepirkuma komisija apspriež, ka pakalpojumu kopējā līgumcena nepārsniedz 3 000 Ls bez PVN, tādējādi nav piemērojams Publisko iepirkumu likuma 8.prim pantā noteiktais iepirkumu regulējums.
4. Iepirkuma komisija apspriež, ka konkrētajā situācijā ir nepieciešams steidzami noslēgt līgumus ar SIA „B-Tour” un SIA „LeKS-auto”, tādējādi tos rezervējot pakalpojuma sniegšanai attiecīgajā laika periodā. Līguma slēgšanas kavēšana varētu novest pie situācijas, kad SIA „B-Tour” un SIA „LeKS-auto” izvēlēsies sniegt pakalpojumus citiem pasūtītājiem, kuriem arī ir nepieciešamība nogādāt novada deju un koru kolektīvus uz Dziesmu un Deju svētkiem un ievērojot Rīgas tuvumu, Ādažu Kultūras centram varētu būt problemātiski atrast citus pakalpojuma sniedzējus.
5. Komisija lemj par līguma slēgšanas tiesību piešķiršanu, pamatojoties uz Iepirkumu komisijas reglamenta 4.22.2.punktu.

**Komisija vienbalsīgi nolemj:**

1. Slēgt līgumu par transporta pakalpojumiem ar SIA „B-Tour” (kopējā līgumcena – 1388,43 Ls bez PVN.
2. Slēgt līgumu par transporta pakalpojumiem ar SIA „LeKS-auto” (kopējā līgumcena – 1388,43 Ls bez PVN.
3. Līgumus slēgt, pamatojoties uz SIA „B-Tour” un SIA „LeKS-auto” tehniskajiem un finanšu piedāvājumiem.
4. R.Ozoliņai sagatavot līguma projektus, saskaņot tos ar pusēm.
5. R.Ozoliņai publicēt informāciju par iepirkuma rezultātiem ĀND mājaslapā.

**Sēdi slēdz:**

Komisijas priekšsēdētājs sēdi slēdz plkst. 10:00.

**Pielikumā:**

Izdruka no ĀND mājaslapas;

Ādažu Kultūras centra iesniegumi un SIA „B-Tour” un SIA „LeKS-auto” piedāvājumi.

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ Dainis Popovs

\_\_\_\_\_\_\_\_\_\_\_\_\_\_\_\_\_\_\_\_\_Dzintars Kronbergs

\_\_\_\_\_\_\_\_\_\_\_\_\_\_\_\_\_\_\_\_\_ Jānis Dundurs

\_\_\_\_\_\_\_\_\_\_\_\_\_\_\_\_\_\_\_\_\_ Rita Ozoliņa